Tegese wanodya kang sulistya ing warna, mujudake simbol kaendahan kang ora winates. Kaendahane ora mung winates ing rupa, nanging tekan jroning ati, endah lair tumusing batin. Utawa bisa diarani Lahang karoban manis, saengga dadi kaendahan kang sampurna. Kaendahan wanita sampurna iki dadi lambang gegayuhaning manungsa. Saben manungsa kang nduweni gegayuhan luhur diibaratake kayadene wong lanang kang kepengin nduweni wanita kang sulistya ing warna pinangka jatu kramane. Kanthi nduweni gegayuhan kang luhur mau ateges saben manungsa kudu mbudidaya kanthi sinau, nyambutgawe, lan ikhtiyar kanthi wekel ora kenal sayah lan gampang nglokro kanggo nggayuh gegayuhan mau. Wanodya kang puspita diarani juwita, jarwo dhosoke “sarju wani ditata”tegese wani mbelani ing bebener lan ora gampang nglokro